संदल निकालकर चढ़ाई चादर
नेपानगर | हिंदु मुस्लिम एकता समिति ने गुरुवार को दुधियाखेड़ा में संदल निकाला। हजरत चांदशाह वली का उर्स पर सैकड़ों जायरिन शामिल हुए। शाम 5 बजे से ग्राम में संदल निकाला गया। गांव से निकला संदल दरगाह पर पहुंचा। यहां चादर चढ़ाई गई। इसके बाद प्रसादी बांटी। शुक्रवार को रात 9 बजे से कव्वाली का कार्यक्रम होगा। इसमें कव्वाल आरिफ नाजा और सना जाबाज पेशकश देंगे। 4 मार्च शनिवार सुबह 9.30 बजे से छकड़ा रेस होगी। इसका फाइनल रविवार को होगा। इसमें प्रथम पुरस्कार सोने की चेन, दूसरा और तीसरा सोने की अंगूठी रखा गया है। शनिवार रात 9 बजे से रासमंडल (खब) होगा। इसमें देशगांव के गायक अशोक, कन्हैया, कौमिक में मंगलू, प्रकाश और जवाबी पार्टी में गायक बद्री, कौमिक में झावरी व मोहन शामिल होंगे।
hin_Deva hin_Deva